Diari Oficial de la Generalitat Valenciana


Sumari del DOGV 3968, del 28-03-2001 (2001/2612)

Informació pública de l'estudi de detall de l'illa delimitada pels carrers prolongació de l'Illa de Còrsega i el carrer del Cap de Sant Martí.
----------------------------------------------------------------------------------------------------------------------------------------------

### Dades del document

Número de DOGV
:   3968

Data del DOGV
:   28-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2612


Organisme emissor
:   Ajuntament de Sagunt

Tipus de document
:   Anunci

Informació pública de l'estudi de detall de l'illa delimitada pels carrers prolongació de l'Illa de Còrsega i el carrer del Cap de Sant Martí. [2001/Q2612]
  
Vist que a la memòria de l'estudi de detall de l'expedient 4/2001 es diu textualment: la prolongació del carrer de l'Illa de Còrsega fins a l'encreuament amb el carrer del Riu Túria va ser inclosa a l'avanç de planejament de la revisió del pla general de 1981. Es tracta, doncs, d'una via que té la missió de descongestionar la zona nord del nucli del Port, i oferir una ampla eixida devers la futura ronda del riu. Atesa la importància d'aquesta, l'ajuntament va procedir a l'obertura abans de l'aprovació definitiva del Pla General d'Ordenació Urbana, que s'esdevingué el 14 d'abril de 1992.
  
Vist que a causa d'avançar l'urbanització d'aquesta, el carrer que s'assenyala no va ser inclòs en cap unitat d'execució, amb la qual cosa, amb la finalitat d'igualar l'aprofitament homogeni de la zona, es van disposar sengles bandes destinades a espais lliures de ús públic entre el sòl edificable i les alineacions fixades per al carrer, i van romandre dues illes allargades la part de darrere de les quals coincideix amb sòl ja edificat, cosa per la qual es va respectar el traçat viari circumdant.
  
Vist que recentment les edificacions que donen al carrer del Cap de Sant Martí han sigut enderrocades i incorporades als terrenys edificats adjacents al carrer de l'Illa de Còrsega.
  
Vist que la corporació estima necessari procedir a donar una amplada més gran al carrer del Cap de Sant Martí per tal de millorar l'accessibilitat als barris situats al nord (Caps i Metalls). Per a compensar aquesta pèrdua d'edificabilitat es traslladarà aquesta superfície sostre sobre l'alçada de cornisa de la construcció que en resulte.
  
Vist que l'illa que ens ocupa té una forma trapezoïdal i que es troba totalment urbanitzada. La zonificació d'aquesta és Z.3/T.1. El nombre de plantes màxim és de tres i l'alçada de la cornisa és de 10 metres. Es permeten edificacions sobre aquesta cornisa (àtics) separada tres metres de la línia de façana. La superfície total d'aquesta és de 1.631,05 metres quadrats. Està dividida en dos solars, de 653,75 i 977,3 metres quadrats.
  
L'amplada total entre façanes al carrer de l'Illa de Còrsega és de 45 metres, amb una superfície de 20 metres de calçada central i dos espais lliures públics de 12,5 metres a cada costat.
  
El carrer del Cap de Sant Martí té actualment una amplada de cinc metres. Tots aquests paràmetres es reflecteixen a l'acta d'alineacions de data 27 de juny de 2000 (expedient 67/4267-HS).
  
Proposta. Es tracta de fer recular tres metres el carrer del Cap de Sant Martí, per tal que adquirisca una amplada que permeta, com a mínim, el trànsit rodat.
  
Amb la finalitat de mantenir els aprofitaments patrimonialitzables, sobre l'alçada de cornisa màxima permesa s'alçaran dues plantes, per tal de configurar un contenidor volumètric que puga albergar aquest aprofitament a què es té dret, que es materialitzarà d'acord amb uns criteris que establim.
  
Aquest contenidor volumètric estarà limitat a la base per la línia d'estesa màxima, que coincideix amb la nova alineació.
  
Vist que en data de 30 de gener de 2001, l'arquitecte en cap dels Serveis Tècnics de Planejament informa:
  
Normes per a materialitzar l'aprofitament dins del volum que en resulte.
  
Cap planta no excedirà de l'aprofitament indicat al quadre número 2, incloent-hi, en l'amidament, tots els patis oberts o tancats.
  
Les volades sobre la via pública (balcons o miradors) s'ajustaran al que s'estableix en les normes urbanístiques del Pla General.
  
Les alineacions són lliures (normes de Z.3), tot i que tenen com a única limitació no deixar mitgeres sense tractament de façanes, que seran idèntiques pel que fa a materials, textures i tractaments a tot el perímetre.
  
Atesa la minva evident de l'aprofitament sota el subsòl per culpa de la impossibilitat d'utilització d'aquest davall de la futura calçada, es considera necessari compensar aquesta pèrdua tot autoritzant-ne l'ampliació del soterrani (no semisoterrani) devers l'ampliació del carrer de l'Illa de Còrsega per al compliment estricte de la reserva obligatòria, cosa que redundarà en una millora de l'interés general. Aquesta utilització es regirà per la norma contemplada al paràgraf segon de l'epígraf c de l'article 8 de les normes urbanístiques del Pla General.
  
Atés que l'article 52 de la Llei Reguladora de l'Activitat Urbanística, en concordança amb l'article 46 del propi text legal, regula el procediment per a sotmetre els estudis de detall al tràmit d'informació pública.
  
Atés que l'estudi de detall en qüestió compleix amb el contingut establit per aquests en els articles 12.h, 26 i 27 de la Llei Reguladora de l'Activitat Urbanística.
  
A la vista de tot el dessús dit, resolc:
  
Primer
  
Sotmetre a informació pública l'estudi de detall de l'illa delimitada pels carrers prolongació de l'Illa de Còrsega i carrer del Cap de Sant Martí. Aquest tràmit d'informació pública s'anunciarà mitjançant un edicte publicat en un diari d'informació general editat a la Comunitat Valenciana i ?posteriorment o simultània- en el Diari Oficial de la Generalitat Valenciana, amb l'advertiment de la possibilitat de formular al·legacions durant el termini de 20 dies, comptadors des de la publicació d'aquest edicte.
  
Segon
  
Abans de la publicació d'aquests edictes caldrà remetre un avís amb el seu contingut al domicili fiscal dels qui consten al Cadastre com a titulars de drets afectats per l'actuació proposada.